Okinavos prefektūra

Okinavos prefektūra (, okinaviškai: Uchinā) – piečiausia Japonijos prefektūra, įsikūrusi Kiūšiū regione. Prefektūrą sudaro šimtai Riukiu salyno salų, 1000 km ilgio virtine nutįsusių į šiaurės vakarus nuo didžiųjų Japonijos salų: Honšiū, Šikoku ir Kiūšiū. Prefektūros sostinė Naha įsikūrusi pietinėje Okinavos salos, kuri yra didžiausia prefektūroje ir tankiausiai apgyvendinta, dalyje. ginčytinos Senkaku salos taip pat priskiriamos prie Okinavos prefektūros.

Istorija 

Salos, dabar priklausančios Japonijos Okinavos prefektūrai, kadaise priklausė nepriklausomai tautai – Riūkiū karalystei. Gera geografinė padėtis: lengvas susisiekimas su Japonija, Kinija ir kitom pietryčių Azijos šalimis lėmė sėkmingą prekybą, tačiau ilgą laiką Riūkiū karalystė turėjo mokėti duoklę Kinijai.

1609 m. Sacumos klanas, kuris kontroliavo dabartinės Kagošimos prefektūros teritoriją, užgrobė Riūkiū karalystę. Nuo tada Riūkiū karalystė turėjo mokėti duoklę ne tik Kinijai, bet dar ir Sacumai.

Sacuma darė didelę įtaką Riūkiū karalystei. Maždaug Meidži restauracijos laikotarpiu Japonija prisijungė buvusią karalystę kaip savo koloniją ir pavadino ją Okinava han. Okinava buvo paskelbta prefektūra tik 1879 m., tuo tarpu 1872 m. visos kitos Japonijos teritorijos buvo paskelbtos prefektūromis.

Nuo 1945 m. iki 1972 m. Okinava buvo okupuota JAV.

Geografija

Pagrindinės salos 

Okinavos salos yra padalytos į tris archipelagus. Nuo šiaurės rytų iki pietvakarių, tai:

 Okinavos salos
 Iedžima
 Kumedžima
 Okinava Honto
 Tokašikis
 Mijako salos
 Mijakodžima

 Jaejamos salos
 Iriomotė
 Išigakis
 Jonagunis

Miestai 

Okinavos prefektūroje yra 11 miestų.
 Ginovanas
 Išigakis
 Itomanas
 Mijakodžima
 Nagas
 Naha (sostinė)
 Nandžis
 Okinava
 Tomigusuku
 Urasojė
 Uruma

Miesteliai ir kaimai 
Miesteliai ir kaimai pagal apskritį.

Miestų, miestelių ir kaimų susijungimai 

Nuo 2002 m. balandžio 1 d.
 2002 m. balandžio 1 d. Gušikavos ir Nakadzoto kaimai, buvę Šimadžirio apskrityje, buvo sujungti į vieną naują miestelį – Kumedžimą.
 2005 m. balandžio 1 d. Gušikavos ir Išikavos miestai ir Kacureno bei Jonaširo miesteliai buvo sujungti į naują Urumos miestą.
 2005 m. spalio 1 d. Hiraros miestas, Irabu, Gusukubės, Šimodžio miesteliai bei Ueno kaimas buvo sujungti į vieną naują Mijakodžimos miestą.
 2006 m. sausio 1 d. įvykdyti du sujungimai:
 Šimadžirio apskrityje buvę Kočidos miestelis ir Gušikamio kaimas buvo sujungti į vieną naują Jaesės miestelį.
 Šimadžirio apskrityje buvę Sašikio miestelis ir Tamagusuku, Čineno bei Odzato kaimai buvo sujungti į naują Nandžio miestą.

Klimatas ir gamta 

Salos, priklausančios prefektūrai, yra koralinės kilmės, todėl dėl lietaus erozijos čia atsirado daug uolų, kurios labai pagelbėjo Okinavos mūšio metu. Turistus ypatingai traukia plati klintinė Giokusendo ola.

Sakoma, kad Okinavos paplūdimiai – gražiausi Japonijoje. Klimatas taip pat labai tinkamas poilsiavimui – didžiąją metų dalį čia laikosi ne žemesnė kaip 20 °C temperatūra.

Okinavos gyventojai pasižymi ilgaamžiškumu. Čia šimtamečių gyvena daugiau nei bet kur kitur Japonijoje, o vidutinė gyvenimo trukmė yra pati didžiausia pasaulyje: vyrai čia gyvena vidutiniškai 90 metų, moterys – net 93 metus. Teigiama, kad taip yra dėl to, jog Okinavos gyventojai daugiausiai minta žuvimi ir daržovėmis.

Kultūra

Karatė 

Okinava – karatė kovos menų gimtinė. Keletas stilių atsirado būtent čia. Tai Shotokan, Shorin-Ryu, Wado Ryu, Uechi Ryu, Goju Ryu, Isshin-Ryu, Shito-Ryu, Moto bu Ryu, Shorinji Ryu ir Shuri-Ryu.

Sportas 

Okinavos prefektūroje esti šios sporto komandos.

Futbolo:

 F.C. Ryūkyū (Naha)

Beisbolo:

 Softbank Hawks
 Yokohama BayStars
 Chunichi Dragons
 Yakult Swallows

Transportas

Oro uostai 
Prefektūroje yra net 13 oro uostų.
 Agunio oro uostas
 Haterumos oro uostas
 Iješimos oro uostas
 Išigakio oro uostas
 Keramos oro uostas
 Kita Daito oro uostas
 Kumedžimos oro uostas
 Minamio oro uostas
 Mijako oro uostas
 Nahos oro uostas
 Šimodžidžimos oro uostas
 Taramos oro uostas
 Jonagunio oro uostas

Autostrados 
Pagrindiniai greitkeliai Okinavos prefektūroje – Okinavos autostrada. Taip pat svarbūs greitkeliai – Nahos oro uosto greitkelis ir 58, 329, 330, 331, 332, 390, 449, 505, 506 ir 507 plentai.

Geležinkeliai 

Okinavos vienbėgis geležinkelis – vienintelis geležinkelis prefektūroje. Traukinys pakankamai negreitas – jo didžiausias greitis 65 km/h.

Uostai 

Okinavos prefektūra turi daug uostų. Pagrindiniai šeši yra įsikūrę Nahoje, Untene, Kinvane, Nakagusukavane, Hirare ir Išigakyje.

Taip pat skaitykite 
 Riūkiū salų istorija
 Riūkiū karalystė
 Okinavų kalba

Nuorodos 

 Okinavos prefektūros oficiali svetainė 
 mahae plus – Okinavos kelionių informacija 
 Naujienos
 Okinava 1988–1991
 Google žemėlapiai
 Okinavos nuotraukos
 Okinavos stebuklai
 Riūkiū kultūros archyvai
 Okinavos šimtamečių studijos
 Istorija, kultūra, naujienos, knygos, istoriniai dokumentai, nuorodos
 Okinawa Geocaching 
 Okinavos prefektūros memorialinis Taikos muziejus